પટના : બિહારનાં ગયા જિલ્લામાં ગત્ત 6-7 મેનાં રોજ રાત્રે આદિત્ય કુમાર સચદેવા નામનાં યુવકની ગોળી મારીને હત્યા કરી દેવામાં આવી હતી. જેનાં પગલે પરિવાર દ્વારા ભારે હોબાળો મચાવ્યા બાદ પોલીસ સફાળી જાગી છે. પોલીસે રસ્તા પરથી મળેલા આદિત્યનાં લોહીથી ખરડાયેલા કપડાને હવે ફોરેન્સિક તપાસાર્થે મોકલી આપ્યા છે. આદિત્યનાં કપડા પોસ્ટમોર્ટમ રૂમની નજીક આવેલા રોડ પરથી મળ્યા હતા. આદિત્યનાં પરિવારજનો આ કપડા પોતાનાં ઘરે લઇ ગયા હતા. જે વાત પોલીસની જાણકારીમાં આવ્યા બાદ કપડાને તપાસ માટે મોકલી અપાયા છે.